jkorsvik/nowiki_second_scrape_merged huggingface dataset:
Dyden driver dank

Dyden driver dank (dansk  tittel: Daarskab, Dyd og Driverter) er en dansk stumfilmkomedie fra 1923 i regi av Lau Lauritzen sr. Manuset ble skrevet av A.V. Olsen. I hovedrollene ser vi Carl Schenstrøm og Harald Madsen som Telegrafstolpen og tilhengeren. Dette var debutfilmen til den norskfødte skuespilleren Greta Ruszt-Nissen, som senere i 1920-årene ble kjent i USA under navnet Greta Nissen.Dyden driver dank ble i 1935 gjenutgitt i en lydfilmversjon. Holger-Madsen stod for ettersynkroniseringen.


== Bakgrunn ==
Den danske regissøren Lau Lauritzen sr. var i Norge under en filminnspilling og overvar en opptreden med Ruszt-Nissen på Casino i Kristiania. Den grasiøse danserinnen gjorde et sterkt inntrykk på ham. Lauritzen sr. innbød henne til Danmark for å spille i hans nye film, Dyden driver dank. Niels Petter Solberg skriver i boka Norske filmdivaer i Hollywood at regissøren ble enda mer grepet av den unge norske kvinnen da han fikk se hvordan filmkameraet fanget inn hennes vakre bevegelser og mimikk.


== Handling ==
Det er sommer. Telegrafstolpen og Tilhengeren flykter vekk fra storbyens solglødende steinørken og ut til landlige omgivelser. Gjennom deres medfødte freidighet og et hjemmekonstruert fotoapparat håper de å kunne tjene penger til livets opphold. Det går imidlertid ikke så godt for dem. Folk kan nok være villige til å bli fotografert, men ikke til å betale på forskudd. En dag går det galt når Telegrafstolpen havner i klørne på en sint slakter og kameraet blir ødelagt.


== Rolleliste ==
Carl Schenström - Telegrafstolpen, omreisende fotograf
Harald Madsen - Tilhengeren, omreisende fotograf
Stina Borg - Mor Hulda
Greta Ruszt-Nissen - Greta
Gorm Schmidt - Erik
Victor Montell - Poul
Viggo Wiehe - Greven
Svend Melsing - Grevens sønn


== Mottakelse ==
Aftenpostens anmelder skrev dette om Dyden driver dank:

Grethe Ruszt-Nissens oppgave i filmen er å være en søt og naturlig ung pike. Dette falt henne selvfølgelig meget lett å illudere. Hun gikk omkring i seks uker og var søt og naturlig og smilte et blygt ungpikesmil. En eneste gang hadde forfatteren laget et tilløp til sjelelig dramatikk, og da gråt hun sine glycerintårer nesten like godt som Betty Nansen.


== Referanser ==


== Eksterne lenker ==
(en) Dyden driver dank på Internet Movie Database 
(no) Dyden driver dank hos Filmfront 
(sv) Dyden driver dank i Svensk Filmdatabas 
(da) Dyden driver dank i Danmark Nationale Filminstitut
Padma Shri

Padma Shri (også kalt  Padmashree) er Indias fjerde høyeste sivile utmerkelse etter Bharat Ratna, Padma Vibhushan og Padma Bhushan. Den tildeles av den indiske regjering. Kunngjøringen foretas hvert år på Republic Day.


== Historie ==
Padma Shri ble opprettet i 1954 av Indias president Rajendra Prasad. Utmerkelsen tildeles indiske borgere som anerkjennelse av bidrag i ulike felter, inklusive kunst, utdanning, industri, litteratur, vitenskap, idrett, medisin, sosialt arbeid og samfunnsinnsats. Den har også blitt tildelt noen fremstående personer som ikke var borgere av India, men som på ulike måter har bidratt til Indias beste.
På medaljens forside står ordene "Padma", som betyr lotus i sanskrit, og "Shri" preget over og under en lotusblomst. Det geometriske mønster på hver side er i polert bronse. Alle preging er i hvitt gull.
Per 2014 hadde 2 680 personer fått prisen.


== Referanser ==
Peter Hægstad

Peter Ingebrigtsen Hægstad (født 1819, død 1891) var gårdbruker på Heggstad i Inderøy kommune og ordfører i Inderøy kommune 1876–1885.Han var varaordfører 1872–75. Sammen med blant andre Ole Richter, Herman Løchen, Lorents D. Muus og Sivert Bragstad var han initiativtaker til Inderøy Sparebank i 1863, og han ble medlem av det første styret da banken kom i drift i 1864. I hans tid som ordfører ble Heggstad kirke bygget, og Hustad kirke ble overdratt til Fortidsminneforeningen. Han var også valgmann flere ganger.Faren Ingebrigt Hægstad var medlem av det første kommunestyret i Inderøy i 1838. Peter giftet seg med Karoline Pedersdatter Bragstad (1818-1912), søster av Sivert Bragstad, som også var ordfører. Deres sønn Konrad overtok gården i 1892; hans sønn Petter Heggstad tok over gården i 1914, og var ordfører i Sandvollan kommune 1926–1928 og 1942–45.


== Referanser ==
Marine Drive (Mumbai)

Marine Drive (hindi: मरीन ड्राईव्ह, «Dronningens halskjede») er en 3,5 km lang bulevard i sørlige Mumbai. Den er en C-formet vei med seks kjørebaner, dekket av betong, som strekker seg langs kysten av byen Mumbais naturlige bukt. 
Veien knytter forretningsdistriktet Nariman Point til oldtidens Shiva-tempel Babulnath og Malabarhøydene, 50 moh og det høyeste punkt og mest eksklusive område i Mumbai. Marine Drive er beliggende over oppdemmet landområde mot vest-sørvest. En promenade går parallelt med denne delen av veien. Veien er også kjent som «Dronningens halskjede» ettersom, om man beskuer den om natten fra et opphøyd punkt et eller annet sted langs veien, minner gatelyktene om en streng av perler i et halskjede. 
I 2012 annonserte det kommunale bystyret for Stor-Mumbai at hele veien ville få et nytt dekke, 72 år etter at det ble lagt for første gang.Det offisielle navnet for denne veien, selv om det sjelden benyttes, er Netaji Subhash Chandra Bose Road, oppkalt etter Subhas Chandra Bose (1897–1945), indisk leder i uavhengighetskampen mot britene. Promenaden er strukket med palmetrær. Ved nordenden av Marine Drive ligger stranden Chowpatty. Det er en populær strand kjent for sin Bhel puri, lokale hurtigmat. Mange restauranter ligger utstrakt langs denne strekningen. Lengre ned i veien ligger Walkeshwar, et rikt nabolag i Mumbai, og hvor Maharashtras guvernør bor.


== Bilder ==

		
		
		
		
		
		
		
		
		


== Se også ==
Corniche


== Referanser ==


== Eksterne lenker ==
«Marine Drive turns 100, many more to come - Typical Indian», Typical Indian
National Zoological Park

National Zoological Park, ofte simpelthen kalt National Zoo, er en dyrehave i Washington, DC, og en del av Smithsonian Institution.
National Zoo har to anlegg. Det ene er en urban park på 66 ha nordvest i Washington, 20 minutter fra National Mall. Det andre er et anlegg på 1,300 ha kalt Smithsonian Conservation Biology Institute (SCBI) i Front Royal i Virginia. Til sammen har de to anleggene 1 800 dyr i 300 ulike arter.


== Referanser ==


== Eksterne lenker ==
(en) Offisielt nettsted 
(en) Smithsonian National Zoological Park – kategori av bilder, video eller lyd på Commons
J.C. Tiller

Jacob Christian Tiller (født 4. desember 1840 i Tiller, død 22. desember 1917 i Inderøy) var lærer, kirkesanger, gårdbruker og ordfører i Inderøy 1886–1889 og 1892–1895.Han tok lærereksamen ved Klæbu seminar i 1862, og var først lærer i Stokmarknes, deretter i Trondheim fra 1864. Fra 1874 til 1904 var han lærer ved Sakshaug skole i Inderøy og klokker ved Sakshaug kirke.Han var organist i Sakshaug kirke 1905-06. I Inderøy drev han også kor og var med på å starte ungdomslag. Han var kasserer i Inderøy Sparebank i 1888.Som lærer bodde han i lærerleiligheten i Sakshaug skole; som pensjonist bosatte han seg på gården Rol.


== Referanser ==
Gjensynet

Gjensynet er en kriminalroman av Knut Faldbakken. Boka kom i salg 7. oktober 2016, og ble hans tiende kriminalroman. Romanen er den niende i rekken hvor overbetjent Jonfinn Valmann ved Hamar politikammer er hovedpersonen.
Handlingen tar utgangspunkt i et artiumskull fra 1985 ved Hamar katedralskole som samles til 30-årsjubileum i 2015. Det starter med festkomitéen; hvordan de var den gangen, og hvilke liv de har nå, samt et dødsfall som skjedde da kullet var samlet til 20-årsjubileum.


== Referanser ==
Mumbai Marathon

Standard Chartered Mumbai Marathon, forkortet som SCMM, er et årlig internasjonalt maraton som arrangeres i Mumbai i India. Arrangementet finner sted på den tredje søndagen i januar hvert år. Det er det største maratonløp i Asia, så vel som det største hva deltakelse angår, og den største sportsbegivenhet på kontinentet. Det er den konkurranse i India med en premiepott på 350 000 amerikanske dollar.
Architect of the Capitol

Architect of the Capitol (AOC) er et amerikansk føderalt organ med ansvar for vedlikehold, drift, utvikling og bevaring av U.S. Capitol Complex, et anlegg i Washington, DC som inkluderer og omringer U.S. Capitol. AOC er en del av den føderale statens lovgivende gren og rapporterer til Kongressen og Høyesterett.


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Architect of the Capitol – kategori av bilder, video eller lyd på Commons
Susan Ruttan

Susan Diane Ruttan (født Susan Diane Dunsrud 16. september 1948 i Oregon City i Oregon) er en amerikansk skuespiller, kjent for rollen som Roxanne Melman i TV-serien L.A. Law (1986–1993). For denne rolleskildringen ble hun nominert til en Primetime Emmy Award for beste kvinnelige birolle i en dramaserie fire år på rad. Hun gjentok også rollen i gjenforeningsfilmen L.A. Law: The Movie fra 2002, som gikk på NBC.
Ruttan fikk gjennombruddet for rollen som kona til Gil Cunningham i situasjonskomedien The Jeffersons. Hun har også dukket opp i TV-seriene Buffy, vampyrenes skrekk, AfterMash, Bosom Buddies, Third Rock from the Sun, Remington Steele, Yes, Dear, Newhart, Hannah Montana og Gilmore Girls. Ruttan spilte mot Sigourney Weaver i Lifetime-filmen Prayers for Bobby i 2009, om gutten Bobby som tok sitt eget liv i 1983 fordi han ikke mestret å leve i konflikten mellom sin egen homofili og morens reaksjoner.


== Referanser ==


== Eksterne lenker ==
(en) Susan Ruttan på Internet Movie Database 
(sv) Susan Ruttan i Svensk Filmdatabas 
(fr) Susan Ruttan på Allociné 
(en) Susan Ruttan på AllMovie 
(en) Susan Ruttan hos The Movie Database
Stian Øvergaard Aarvik

Stian Øvergaard Aarvik (født 24. april 1997) er en norsk tidligere friidrettsutøver, som konkurrererte i mellomdistanseløp, langdistanseløp, motbakkeløp og fjelløp. Han representerte IL Gneist og Team Salomon. Han ble junioreuropamester i fjelløp i 2015. 
I 2019 satt han ny løyperekord i motbakkeløpet Stoltzekleiven Opp i Bergen med tiden 07:46.


== Karriere ==
2014Øvergaard Aarvik vant G16-17-klassen ved NM i motbakkeløp 2014, som var Hovlandsnuten Opp. Han ble tatt ut til VM i fjelløp 2014 i Italia, og kom der på en 5.-plass i juniorklassen. Mesterskapet omtales også som VM i motbakkeløp.Han deltok i klassen MJ19 ved junior-NM i friidrett 2014, og endte der på 10.-plass på 5000 meter. 

2015Ved Ungdomsmesterskapet i friidrett innendørs 2015 kom han på 5.-plass på 800 meter og 3.-plass på 1500 meter. 
Han vant juniorklassen ved NM i motbakkeløp 2015, som var Skuggenatten Opp. I juli vant han også juniorklassen ved EM i fjelløp 2015 på Madeira, der løypa var 8,2 km.Ved Ungdomsmesterskapet i friidrett 2015 kom han på 6.-plass på 3000 meter, og ved junior-NM i friidrett 2015 kom han på 8.-plass på 5000 meter i klassen MJ19. 
Han vant Norgescupen i motbakkeløp for junior sammenlagt i 2015, og kom på 2.-plass totalt. Motbakkecupen bestod av 6 motbakkeløp. 

2016Ved Ungdomsmesterskapet i friidrett innendørs 2016 vant han 800 meter, med tiden 2:00,31.Aarvik ble tatt ut på Salomon Running Academy 2016. I juli deltok han ved Dolomites SkyRace i Dolomittene i Fassadalen, en løype som er 22 km lang, med ca 10 km oppover og 12 km nedover. Der kom han på 2.-plass, kun slått av italienske Tadei Pivk.


== Referanser ==


== Eksterne lenker ==
(no) Offisiell hjemmeside Arkivert 5. august 2018 hos Wayback Machine.
(en) Stian Øvergaard Aarvik – World Athletics 
(en) Stian Øvergaard Aarvik – TheSports.org 
(en) Stian Øvergaard Aarvik – International Trail-Running Association 
(en) Profil hos European Athletics
Jesper Siegfried Enerstvedt

Jesper Siegfried Enerstvedt (født 6. juni 1967 i Tromsø) er en norsk forfatter. Utdannet ved journalisthøyskolen i Oslo.  


== Liv og virke ==
Enerstvedt skriver kriminalromaner med mye faktainformasjon.  
Enerstvedts første roman, Anton, utkom i 2013. Boken ble sammenlignet med Jack Kerouacks On the road. Hans andre roman, Norsk suppe, viser hvordan penger fra Kongo i Afrika strømmet til Norge, og la grunnlaget for det norske industrieventyret Orkla. Norsk suppe er et oppgjør med inngrodde norske holdninger og skrevet med humor og sleivspark.   
Kodenavn ROC, hans tredje roman, utgitt i 2018, har søkelyset på norsk etterretningstjenestes rolle i CIAs kanskje dristigste operasjon noensinne, - operasjon "paper".    
I 2019 utkom Enerstvedts fjerde roman, Kaos i kosmos, en sort komedie om en gutt og bestefaren hans, som hamler opp med farlige terrorister.   
Enerstvedts femte roman, Slett ingen kunst, handler om falsk kunst.   
Romanene Norsk Suppe og Kodenavn ROC er begge innkjøpt av Norsk Kulturråd og finnes til utlån på de fleste norske bibliotek. Bøkene utgjør en trilogi frittstående bøker der Enerstvedt tar for seg nyere norsk historie. Norsk Suppe (1850-1900), Slett ingen kunst (1900-1950) og Kodenavn ROC (1950-2000).


== Bibliografi ==
Anton – roman (2013)
Norsk suppe – roman (2016)
Kodenavn ROC – roman (2018)
Kaos i kosmos – roman (2019)
Slett ingen kunst – roman (2020)


== Referanser ==


== Eksterne lenker ==
Forfatterens nettsted
Jake Solomon

Jacob Solomon, eller Jake Solomon er en amerikansk videospilldesigner, og ledet utviklingen av XCOM: Enemy Unknown og XCOM 2. Jake Solomon har studert datateknikk og matematikk ved University of Oklahoma fra 1995 til 2000. Han begynte like etter hos Firaxis Games og hadde navnet første gang på rulleteksten i Sid Meier's Civilization III i 2001.
Jake Solomon har arbeidet med mange av Sid Meiers spill, som Sid Meier's SimGolf, Sid Meier's Pirates!, Sid Meier's Railroads! samt spill i serien med Sid Meier's Civilization. Solomon har ledet utviklingen av X-COM-spillene fra Firaxis.


== Referanser ==


== Eksterne lenker ==
https://twitter.com/SolomonJake
https://www.linkedin.com/in/jake-solomon-0247a037
VM i fjelløp 2014

Verdensmesterskapet i fjelløp 2014 (World Mountain Running Championships 2014) ble arrangert 14. september 2014, i Casette di Massa i Italia. 


== Klasser og distanser ==


== Resultater, senior ==


=== Herrer ===

Norske deltakere: Johan Bugge (23), Stian Hovind-Angermund (28) og Torstein Tengsareid (36).


=== Herrer, lag ===


=== Kvinner ===

Norske deltakere: Kirsten Maraton Melkevik (19) og Merete Weng (52).


=== Kvinner lag ===


== Resultater junior ==


=== Menn ===


=== Menn lag ===


=== Kvinner ===


=== Kvinner lag ===


== Referanser ==


== Eksterne lenker ==
GenereltWMRAResultaterWMRA - World Trophy (1985-2008)/World Championships (2009 on): Results
USA-mesterskapet i fjelløp i 2015

USA-mesterskapet i fjelløp 2015 (2015 USA Mountain Running Championships) ble arrangert 25. juli 2015, i Bend i Oregon i USA. 
Løpet startet fra Mount Bachelor Ski Resort. Mennene løp 12 km og kvinnene 8 km.  


== Resultater, menn ==


== Resultater, kvinner ==

Alayna Szuch var kun 11 år da hun deltok i dette mesterskapet.


== Referanser ==


== Eksterne lenker ==
ResultaterUSA Track and Field - USATF Mountain Championship - Results Arkivert 20. september 2016 hos Wayback Machine.
Aurelia Cionca

Aurelia Cionca (født 16. mai 1888 i București, død 17. desember 1962 i București) var en pianist, pianolærer og komponist fra Romania, som hadde Dinu Lipatti, Dan Mizrahi og Eugen Cicero blant sine studenter.I 1895 traff Romanias dronning Elisabet av Wied (kjent som forfatter under pseudonymet «Carmen Sylva») Aurelia Cionca for første gang. Cionca ble ansett for å være et vidunderbarn, og dronningen støttet henne så hun kunne bli konsertpianist. Med dronningens hjelp opptrådte Cionca fra barndommen av foran kjente artister, så som Bronislaw Huberman, Rafael Kubelík, Alfred Grünfeld og Pablo de Sarasate.
Cionca debuterte som konsertpianist da hun var 9 år gammel. Hun ble allerede da ansett for å være et uvanlig begavet barn, og ble, for eksempel, invitert til å opptre på det transilvanske selskapet ASTRAs kulturtilstelning som ble holdt i Beiuș i august 1898. Hun ble presentert som «den lille pianisten Aurelia Cionca, som kom hele veien fra București.»Hun begynte musikkstudiene sine i Romania og fortsatte dem på Hochschule für Musik und Theater Leipzig (1903-1906), der hun var professor Alfred Reisenauers favorittelev. Professor Reisenauer var en berømt pedagog, og var en tildigere elev av Franz Liszt.Hun ga mange konserter i forskjellige europeiske byer (Wien, Leipzig, Warszawa, Berlin, Oranienburg og Budapest), og vant overalt anerkjennelse. Samtidig underviste hun på musikkhøyskolen i București.Aurelia Cionca var også komponist. Blant hennes komposisjoner kan "Fire gule ballader til tekster av Lorca" nevnes.Hun ble utnevnt til såkalt «Fortjent kunstner».Nina Cionca, som er sakprosaforfatter, er hennes datter.


== Premiere ==
Etter at den forble ukjent i 84 år, ble Franz Liszts verk «Den rumenske rapsodi», oppdaget i 1931 i Weimar av Octavian Beu, spilt offentlig for første gang den 17. desember 1931 av Aurelia Cionca, i Det rumenske athenaeum i București, 


== Referanser ==


== Litteratur ==
Aurelia Cionca: Monografi av Nina Cionca; Editura Muzicală, 1986
Carmen Sylva și Aurelia Cionca i: SCIA-TMC, 1993, 40, s. 39-48.
Pages d'un album de la pianiste Aurelia Cionca (1900-1906) i: RRHA-BA, 1994, 31, s. 67-73.
Viorel Cosma, Muzicieni români în texte și documente (XXIII) Fondul Aurelia Cionca In Revista MUZICA Nr.2 / 2013
Dana-pikene

Dana-pikene er en amerikansk bokserie utgitt under forfatternavnet Carolyn Keene. Bøkene ble gitt ut i Norge av Forlagshuset på 1950-tallet. Omslagsillustratør var Sten Nilsen.


== Norske titler ==
Dana-pikene og ulykkeslampen (By the Light of the Study Lamp) (1955)
Dana-pikene og den mystiske sjømann (The Secret at Lone Tree Cottage) (1955)
Dana-pikene og trekantmysteriet (The Secret at the Hermitage) (1955)
Dana-pikene på spionjakt (A Three-Cornered Mystery) (1955)
Dana-pikene og de mystiske fotavtrykkene (The Circle of Footprints) (1955)
Dana-pikene og det skjulte rom (The Mystery of the Locked Room) (1956)
Dana-pikene og juvelsmuglerne (The Clue in the Cobweb) (1956)
Dana-pikene mot ukjente farer (The Secret at the Gatehouse) (1957)
Dana-pikene jager pengeutpresseren (The Mysterious Fireplace) (1956)
Dana-pikene og den rustne nøkkel (The Clue of the Rusty Key) (1957)
Dana-pikene og portrettet i sanden (The Portrait in the Sand) (1958)
Dana-pikene og den mystiske X (The Secret in the Old Well) (1958)
Dana-pikene og mysteriet i klokketårnet (The Clue in the Ivy) (1959)
Dana-pikene og jaderingens hemmelighet (The Secret of the Jade Ring) (1960)


== Amerikanske titler ==
By the Light of the Study Lamp, 1934
The Secret at Lone Tree Cottage, 1934
In the Shadow of the Tower, 1934
A Three-Cornered Mystery, 1935
The Secret at the Hermitage, 1936
The Circle of Footprints, 1937
The Mystery of the Locked Room, 1938
The Clue in the Cobweb, 1939
The Secret at the Gatehouse, 1940
The Mysterious Fireplace, 1941
The Clue of the Rusty Key, 1942
The Portrait in the Sand, 1943
The Secret in the Old Well, 1944
The Clue in the Ivy, 1952
The Secret of the Jade Ring, 1953
Mystery at the Crossroads, 1954
The Ghost in the Gallery, 1955
The Clue of the Black Flower, 1956
The Winking Ruby Mystery, 1957
The Secret of the Swiss Chalet, 1958
The Haunted Lagoon, 1959
The Mystery of the Bamboo Bird, 1960
The Sierra Gold Mystery, 1961
The Secret of Lost Lake, 1962
The Mystery of the Stone Tiger, 1963
The Riddle of the Frozen Fountain, 1964
The Secret of the Silver Dolphin, 1965
Mystery of the Wax Queen, 1966
The Secret of the Minstrel's Guitar, 1967
The Phantom Surfer, 1968


== Referanser ==
Republikkens dag (India)

Republikkens dag (hindi: गणतन्त्र दिवस; engelsk: Republic Day) er en indisk nasjonaldag som feirer datoen for Indias grunnlov som ble virksom fra den 26. januar 1950 og erstattet da den britiske loven om regjering av India av 1935 (Government of India Act 1935) som det lovgivende dokument for India.Grunnloven ble godkjent av den indiske konstituerende forsamling den 26. november 1949, og var i virkning fra og med den 26. januar 1950 med et demokratisk system, og fullførte således landets overgang til å bli en selvstendig republikk. 26. januar ble valgt som republikkens dag ettersom det var på denne dagen i 1930 at Erklæringen om indisk uavhengighet (Purna Swaraj) ble proklamert av den indiske nasjonalkongress i motsetning til statusen som dominion (betegnelse for britiske kolonier som hadde oppnådd selvstyre inn under den britiske kronen) som ble tilbudt av det britiske regimet.Republikkens dag er den ene av tre nasjonaldager i India, de andre to er Uavhengighetsdagen og Gandhi Jayanti (Mahatma Gandhis fødselsdag).


== Feiringer ==
De fremste feiringene under Republikkens dag er holdt i hovedstaden New Delhi ved Rajpath («Kongens vei») foran Indias president. På denne dagen er det seremonielle parader på Rajpath som skjer som en hyllest til India; landets enhet i sitt mangfold og dets rike kulturarv.
I 2016, ved anledningen av Republikkens dag for 67. gang, holdt departementet for protokoll i regjeringen i delstaten Maharashtra i sørvestlige India sin første parade i retningslinjene til feiringen i Delhi langs hele strekningen av Marine Drive i Mumbai.


== Galleri ==

		
		
		


== Referanser ==


== Eksterne lenker ==
(en) Republic Day (India) – kategori av bilder, video eller lyd på Commons
Edward G. Robinson

Edward Goldenberg Robinson (født Emmanuel Goldenberg 12. desember 1893 i București i Romania, død 26. januar 1973 i Los Angeles i California) var en amerikansk film- og teaterskuespiller.
Han hadde sin filmdebut i 1923, og fikk oppmerksomhet med gangsterroller i Lille Cæsar (1931) og Hele byen snakker  (1935). Han ble etter hvert en av amerikansk films beste karakterskuespillere, med større roller i blant annet Billy Wilders Dobbelt erstatning (1944), Fritz Langs Kvinnen i vinduet (1944), og John Hustons Stormvarsel (1948). Senere spilte han flere biroller, og han fikk i 1973 en æres-Oscar posthumt for arbeidet sitt.Robinson spilte i 40 teaterstykker på Broadway og i mer enn 100 spillefilmer.Robinson har også en stjerne på Hollywood Walk of Fame, og ble i 1999 kåret av det amerikanske filminstituttet til tidenes 24. største mannlige filmlegende.Robinson var gift to ganger: i 1927 til skuespilleren Gladys Lloyd, og, etter skilsmissen i 1956, i 1958 til moteskaperen Jane Bodenheimer (kjent profesjonelt som Jane Arden).Charlton Heston holdt minnestalen ved Robinsons begravelse.


== Æresbevisninger ==
Æreslegionen
Eleanor Roosevelt Humanitarian Award
medalje fra City College of New York, hans alma materI 2000 utga det amerikanske postvesenet et frimerke med Robinsons kontrafei.


== Filmografi (utvalg) ==
1923 – Den spanske danserinne
1931 – Lille Cæsar
1932 – Tigerhaien
1935 – Hele byen snakker
1935 – Barbarenes kyst
1941 – En kvinne blant menn
1944 – Dobbelt erstatning
1944 – Kvinnen i vinduet
1948 – Stormvarsel
1955 – Frisco Bay
1955 – Statsadvokaten
1956 – De ti bud
1963 – Prisen
1970 – Song of Norway
1973 – Soylent Green – USA år 2022


== Referanser ==


== Eksterne lenker ==
(en) Edward G. Robinson – kategori av bilder, video eller lyd på Commons 
(en) Edward G. Robinson – galleri av bilder, video eller lyd på Commons 
(en) Edward G. Robinson på Internet Movie Database 
(sv) Edward G. Robinson i Svensk Filmdatabas 
(da) Edward G. Robinson på Filmdatabasen 
(da) Edward G. Robinson på Scope 
(fr) Edward G. Robinson på Allociné 
(en) Edward G. Robinson på AllMovie 
(en) Edward G. Robinson hos Turner Classic Movies 
(en) Edward G. Robinson hos Rotten Tomatoes 
(en) Edward G. Robinson hos The Movie Database 
(en) Edward G. Robinson hos Internet Broadway Database 
(en) Edward G. Robinson på Discogs 
(en) Edward G. Robinson på MusicBrainz 
(en) Edward G. Robinson på MusicBrainz 
(en) Edward G. Robinson hos American National Biography
USA-mesterskapet i fjelløp i 2014

USA-mesterskapet i fjelløp 2014 (2014 USA Mountain Running Championships) ble arrangert 6. juli 2014, i Loon Mountain i Lincoln i New Hampshire i USA. 


== Resultater, menn ==


== Resultater, kvinner ==


== Referanser ==


== Eksterne lenker ==
ResultaterUSA Track and Field - 2014 USA Mountain Running Championships Arkivert 20. september 2016 hos Wayback Machine.